Diari Oficial de la Generalitat Valenciana


Sumari del DOGV 7121, del 30-09-2013 (2013/9103)

RESOLUCIÓ de 10 de setembre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposen el registre i la publicació de l'acord de revisió salarial per a l'any 2013 i la modificació dels articles 12, 13 i 29 del Conveni Col·lectiu del Sector d'Olis i els seus derivats (codi: 76923669875579).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9103


Data del document
:   10-09-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

 Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 10 de setembre de 2013, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposen el registre i la publicació de l'acord de revisió salarial per a l'any 2013 i la modificació dels articles 12, 13 i 29 del Conveni Col·lectiu del Sector d'Olis i els seus derivats (codi: 15446916463642). [2013/9103]  
Vista l'acta de l'acord per la qual es disposen el registre i la publicació de l'acord de revisió salarial per a l'any 2013 i la modificació dels articles 12, 13 i 29 del Conveni Col·lectiu del Sector d'Olis i els seus Derivats, subscrit, d'una banda, per l'organització empresarial Federació Empresarial d'Agroalimentació de la Comunitat Valenciana (FEDACOVA) i, d'una altra, pels sindicats Comissions Obreres (CCOO) i Unió General de Treballadors (UGT), i de conformitat amb el que disposen l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, l'Àrea de Relacions Laborals i Seguretat Laboral, d'acord amb les competències transferides pel Reial Decret 4105/82, de 29 de desembre, resolc:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora, així com el depòsit del text de l'acta.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 10 de setembre de 2013.- El subdirector general de Relacions Laborals: Reyes Maximiliano Coronado Coronado.  
  
  
Acta de revisió salarial del Conveni Col·lectiu d'Olis i els seus Derivats de València i Castelló per a l'any 2013  
  
Assistents:  
Per FEDACOVA  
Salvador Ferrer Juan (assessor)  
  
Pels treballadors  
Per UGT  
José Gimeno Beneyto (assessor)  
Yovana Sancho Jurado (assessora)  
Per CCOO  
Lluís Molina Candel (assessor)  
  
A València, a les 19.30 hores del dia 11 de març de 2013, en els locals de FEDACOVA, sitis en el carrer Isabel la Catòlica, 6-9a, les persones que figuren al marge s'han reunit, amb les representacions que exercixen, per a tractar sobre el següent  
  
Orde del dia  
Únic. Procedir a la revisió salarial per a l'any 2013, segons el que disposa l'article 11 del conveni col·lectiu.  
Reunida la mesa del conveni, s'acorda aprovar les taules salarials que regiran durant l'any 2013, les quals s'adjunten a la present acta.   
Les parts acorden que les empreses hauran de fer efectius els retards corresponents a la revisió salarial en el termini de tres mesos des de la data de publicació.  
Així mateix, es revisen el concepte que figura en l'article 13 del conveni, que queda establit en la quantitat de 30,43 €; l'ajuda familiar establida en l'article 29 del conveni, que queda en la quantitat de 241,51 €, i el concepte que figura en l'article 12 del conveni, paràgraf 3r, que queda en 167,19 €.  
S'autoritza expressament per a la presentació telemàtica de la present acta i la documentació adjunta Salvador Ferrer Juan i Elena del Mar Doménech Fuster.  
Sense més assumptes per tractar, s'alça la sessió a les 20.00 hores del dia de la data, i tots els presents firmen esta acta com a prova de conformitat.